فواد چودھری

فواد احمد چودھری  ایک پاکستانی قانون دان اور سیاست دان جو قومی اسمبلی کے رکن اور پاکستان کے موجودہ وزیر سائنس و ٹیکنالوجی ہیں۔ اس سے قبل وزیر اطلاعات و نشریات تھے۔

ذاتی زندگی 
وہ جہلم کے بااثر سیاسی خاندان سے تعلق رکھتے ہیں اور لاہور ہائی کورٹ کے سابقہ چیف جسٹس چودھری افتخار حسین کے بھتیجے ہیں۔
فواد چوہدری کے چچا چوہدری الطاف حسین کو 90کی دہائی میں پیپلز پارٹی نے پنجاب کا گورنر بنایا لیکن ان کے انتقال کے بعد ان کے بھائی چوہدری شہباز حسین نے مسلم لیگ ق میں شمولیت اختیار کی۔

فواد چوہدری نے بھی اپنی سیاست کا آغاز اسی جماعت سے کیا، اس کے بعد پرویز مشرف کے ترجمان بن گئے،2012ء میں وہ پیپلز پارٹی میں شامل ہو گئےاور کہا کہ ان کے خاندان کی جڑیں پیپلز پارٹی میں ہیں۔

اس کے بعد انہوں نے میڈیا میں قسمت آزمائی اور اینکر بنے، حال ہی میں جب ضلع جہلم کے ایم این اے راجا اقبال مہدی خان کا انتقال ہوا۔

ان کی نشست این اے 63 پر ضمنی انتخاب 14 جولائی کو ہوگا، فواد چوہدری نے تحریک انصاف میں شمولیت اختیار کی اور انہیں ٹکٹ بھی مل گیا

سیاسی کیریئر 
انھوں نے پنجاب صوبائی اسمبلی کی نشست کے لیے پاکستان کے عام انتخابات 2002ء میں پی پی-25 (جہلم 2) سے آزاد امیدوار کے طور پر حصہ لیا لیکن ناکام رہا۔ انھوں نے صرف 162 ووٹ حاصل کیے اور پاکستان مسلم لیگ (ق) کے امیدوار چودھری تسییم ناصر وہاں سے کامیاب قرار پائے۔ 

جنوری 2012ء میں انھوں نے آل پاکستان مسلم لیگ کے میڈیا کوآرڈینیٹر کے عہدے سےاستعفی دیا۔ 
مارچ 2012ء میں انھونے آل پاکستان مسلم لیگ چھوڑ کر پاکستان پیپلز پارٹی میں شمولیت اختیار کی۔ 
اپریل 2012ء میں وزیر اعظم یوسف رضا گیلانی نے انھیں خصوصی معاون برائے سیاسی معاملات مقرر کیا اور ریاستی وزیر کی حیثیت دی۔ 
جولائی 2012ء میں وزیر اعظم راجہ پرویز اشرف نے انھیں خصوصی معاون برائے سیاسی معاملات مقرر کیا۔ 

پاکستان کے عام انتخابات، 2013ء میں وہ حلقہ این اے۔63 سے قومی اسمبلی پاکستان کے لیے پاکستان مسلم لیگ (ق) کے امیدوار تھے تاہم وہ کامیاب نہ ہوئے۔ اس انتخابات میں وہ پنجاب کی صوبائی اسمبلی کے حلقے پی پی 24 (جہلم- 1) سے بھی امیدوار تھے اور اسے انھیں نشست پر بھی ناکامی ہوئی۔ 

جون 2016ء میں انھوں نے پاکستان تحریک انصاف میں شمولیت اختیار کی۔ 
اگست 2016ء میں انھوں نے بطور پاکستان تحریک انصاف کے امیدوار حلقہ این اے 63 (جہلم 2) سے ضمنی انتخابات میں حصہ لیا لیکن اب بھی کامیابی ہاتھ نہ لگی اور اس حلقے سے نوابزادہ راجا مطلوب مہدی کامیاب قرار پائے۔ 

نومبر 2016ء میں انھیں پاکستان تحریک انصاف کا ترجمان مقرر کیا گیا۔ 
مارچ 2018ء میں اسے پی ٹی آئی کا سیکرٹری اطلاعات مقرر کر دیا گیا۔ 

پاکستان کے عام انتخابات، 2018ء میں انھوں نے حلقہ این اے 67 (جہلم 2) سے بطور پاکستان تحریک انصاف کے امیدوار حصہ لیا اور مد مقابل پاکستان مسلم لیگ (ن) کے امیدوار نوابزادہ راجا مطلوب مہدی کو 93,102 ووٹ حاصل کر کے شکست دی۔ 
اسی انتخاب میں انھوں نے صوبائی اسمبلی پنجاب کے حلقے پی پی 27 (جہلم 3) سے بھی پی ٹی آئی کے امیدوار کے طور حصہ لیا اور 67,003 ووٹ حاصل کر کے مسلم لیگ ن کے امیدوار ناصر محمود کو شکست دی۔ 
انتخابات کے بعدانھوں نے ایک ٹی وی شو میں بات چیت میں پنجاب کے وزیر اعلیٰ بننے کی خواہش کا اظہار کیا۔

حوالہ جات 

بقید حیات شخصیات
پاکستان تحریک انصاف کے اراکین قومی اسمبلی
پاکستانی ارکان قومی اسمبلی 2018ء تا 2023ء
پاکستانی وکلا
پنجابی شخصیات
چودھری خاندان (جہلم)
ضلع جہلم کی شخصیات
وفاقی وزرائے پاکستان
وزیر اطلاعات و نشریات پاکستان
1970ء کی پیدائشیں